Ses week oue baba verkragArgieffoto ŉ 24-jarige man verskyn Donderdag in die hof nadat hy na bewering laat Dinsdagaand ŉ ses weke oue baba in die Noord-Kaap verkrag het. Lt.genl. Solomon Makgale, ŉ polisiewoordvoerder van die provinsie, het gesê die beweerde voorval het omstreeks 23:30 in Galeshewe plaasgevind. Die baba het erge beserings opgedoen en word in die intensiewesorgeenheid van ŉ hospitaal in Kimberley behandel. Genl. Riah Phiyega, die nasionale polisiekommissaris, het die voorval streng veroordeel. “As ŉ ma, was ek geskok en verskriklik hartseer toe ek die nuus gehoor het,” het Phiyega gesê. “Na wat verneem word, is die man wat in hegtenis geneem is, die baba se oom. Dit is egter kommerwekkend vir die polisie en die gemeenskap dat dié voorval en soortgelyke voorvalle oor die afgelope tyd in die omgewing plaasgevind het. Ons gaan aanhou om saam met die gemeenskap te werk om seker te maak dat sulke voorvalle in die eerste plek nie plaasvind nie.” Phiyega en ander gemeenskapsleiers gaan Donderdag die familie van die baba besoek en ŉ bidsessie gaan vir die gemeenskap gehou word. Die verdagte gaan in die Kimberley-landdros verskyn. Die ondersoek duur voort. Dié voorval volg op dieselfde dag as wat matrikulante wat die drama-eindeksamen geskryf het, simbolies die verkragting van ŉ baba moes uitbeeld deur van ŉ brood en ŉ besemstok gebruik te maak. Die vraag is gebaseer op Lara Foot Newton se verhoogstuk, “Tshepang”, wat op ware gebeure gebaseer is. Lees ook: Verkragtingsvraag: Matrieks was “onvoorbereid” Onderwysdepartement verdedig babaverkragting-vraag Matrieks geskok oor babaverkragting-vraag